‘n Wonderlike ervaring in die woude. Die verblyf is rustig en stil en eenvoudig en die kombuis het alles wat jy sou nodig hê. Die gasstoof en gasyskas is goeie alternatiewe vir wanneer die krag af is. Daar is ontsettend baie inligting beskikbaar vir voëlkykers en daar is baie om te doen in die omgewing. Anne hulle is altyd byderhand met advies en informasie wat baie gerusstellend is. Die paaie is goed en ons het selfs in die donker met baie min moeite die plek gevind. Ek sien uit om nog baie by Forest Bird Lodge te gaan kuier.
Stunning verby! Perkekte bestemming vir mense wat van die stad af wil wegkom. Beste nag se rus in 'n lang tyd.
Baie idilliese plekkie in die berge. Goeie fasiliteite en volledig toegerus. Pad nie geskik vir lae voertuie nie. Ons besoek was in Junie-maand en die kaggel en elektriese komberse het verhoed dat ons koud kry.
Ons kan Forest Bird Logde by almal aanbeveel en doen inteendeel reeds. Dis 'n pragtige omgewing, wonderlike gasheer en gasvrou. Eenheid was baie goed toegerus en baie skoon. Werklik net 'n plesier. Ons gaan definitief terug.
Ek het regtig ongelooflik lekker gebly by Forest Bird Lodge. Anne en Rob is baie behulpsaam en het my dadelik tuis laat voel. Dit is werklik 'n stukkie hemel op aarde, ek kan nie wag om weer terug te gaan nie. Het die Kaapse papegaaie gesoek, maar kon hulle ongelukkig nie opspoor nie. Hoop om hulle volgende keer te sien.
Heerlike ontspanningsplek in die Magoebaskloof-berge! Vriendelike gashere, skoon en netjies met alles wat 'n mens nodig het.
Baie mooi omgewing en ideale wegbreek in die bos. Die stilte en natuur om jou is 'n wenresp vir mens se siel.
Ons was aangenaam verras oor die uitsonderlike mooi, groot stuk inheemse woud wat die houthuisie omring. Die huisie self was nog baie mooier as wat ons van die foto's verwag het. Pragtig ingerig en ruim met 'n lieflike uitsig oor die woud van die balkon af. Ons was net jammer ons kon nie vir langer bly nie. Sal beslis terug wees! Ideale wegbreek van die stad vir die natuurliefhebber, omring met stilte en vrede.
Ek kan die plekkie hoogs aanbeveel. Dit is belangerik om te weet watter tipe wegbreekplekkie jy opsoek is na. Daar is nie TV of WiFi nie. Hierdie is 'n plekkie in die wonder natuur. Baie oulike staproetes. Die krag was af weens 'n storm toe ons gebly het en nogsteeds is die plekkie baie goed ingerig en was glad nie 'n ongerief nie. Ek sal deur en deur die plekkie aanbeveel.
Forest Bird Lodge is diep weggesteek in die kloof en jy kan maklik verdwaal as jy nie die aanwysings daarheen byderhand het en volg nie. Ons het net een nag oorgeslaap om die Kaapse Papegaaie te sien. Anne se aanwysings na die woud was 100% akkuraat en het ons direk na die plek geneem om hulle te sien.
Dit is 'n ongelooflike plek om te besoek met pragtige natuurskoon, rare voëlspesies, en behulpsame eienaars (Anne) wat hierdie wegbreek verseker van sorgvryheid! Dit voel kompleet of 'n mens een of ander fantasiewêreld betree wanneer jy op een van die vele staproetes op die perseel stap.
Ons is baie vriendelik ontvang. Die verblyf is baie netjies met als wat ons nodig gehad het. Die buitestort was heerlik. Dis baie rustig met pragtige natuurskoon. Ek sal dit enige tyd aanbeveel.
Hierdie is 'n ongelooflike bestemming en sal dit beslis aanraai vir gesinne, paartjies of vriende wat tyd in die natuur wil spandeer weg van al die moderne tyd se elektronika en leefstyl. Hier kan jy werklik jou batterye herlaai en beslis soos 'n nuwe mens voel. Ons kom definitief eendag weer terug!
Mooi, netjies en skoon. Huisie in die woud. Vat 'n dag of twee om optimale tye vir warm water te bepaal met die donkie saam.
Hierdie is loshande die beste wegbreeknaweek in 'n lang tyd gewees en Forest Bird Lodge het dit help maak.
Ofskoon die kort grondpad na die Lodge nie van die beste is nie, was ons meer as net aangenaam verras met die plek. Alles is silwerskoon en alles werk. Die buite-stort is 'n wenner en die afwesigheid van TV 'n besliste pluspunt. Ek sou verkies om self die donkie soggens en saans vir warm water te stook, maar dis eerder 'n persoonlike voorkeur as kritiek. Yskas, gasstoof, mikrogolf asook 'n Weber op die stoep en 'n buitebraai maak al die ete-opsies toeganklik. Pragtige, goed onderhoude wandelpaadjies, 'n wonderlike voëllewe en die rustigheid wat net Magoebaskloof kan bied maak dit 'n móét vir almal wat lief is vir die natuur in al sy fasette.
Die staproetes op die eiendom na die watervalle is 'n moet. Gemaklike stap deur die bosse en heen-en-weer oor die stroom van helder water. Die natuur is absoluut onbeskryflik. Die kaggelvuur hou die plek lekker warm in die koue aande.
Ons het ons verblyf by Forest Bird Lodge regtig baie geniet! Die stilte rondom ons was amper oorweldigend, behalwe vir die geritsel deur die bome en die ligte gedruis van die stroompie wat nie ver van ons af geleë was nie, en net wat ons nodig gehad het om weg te kom van die stad se gedruis. Die Log Cabin waar ons gebly het was baie goed toegerus met alles wat ons nodig gehad het en baie netjies! Daar is 'n lekker kaggel en vuurmaakhout beskikbaar. Ons het 'n bietjie gesukkel om in en uit te kom met ons motor waar die pad bietjie ongelyk was, maar dit was absoluut die moeite werd en regtig pragtig! Jy is omring deur inheemse bosse en voëltjies wat in die bos "wegkruip"! Ons sal definitief weer besoek wanneer ons in die area is.
Dit was baie lekker. Dis 'n mooi wêreld en ons het lekker geloop en baie gesien en goed gerus. Shadow het gereeld kom kuier en ons het lekker vuur gemaak in die kaggel. Ons het baie lekker geslaap!
Het ons besoek daar vreeslik geniet. Dis 'n pragtige plek in die woud, met 'n snoesige atmosfeer en baie vriendelike gasheer en -vrou.
Kan dit aanbeveel vir enigiemand wat 'n paar dae net rustig wil wees. Die mooiste natuurskoon en baie vriendelike ontvangs. Net wat ons nodig gehad het.
Forest Bird Lodge se houthuisie en die vriendelike Anne en Rod is al wat mens nodig het vir 'n rustige wegbreek in die bos.
Forest Bird lodge is 'n weggesteekte stukkie hemel vir die wat wil wegkom van die gejaag van die stad. Ek sal dit aanbeveel vir enige gesin of paartjie wat kwaliteit tyd wil spandeer saam met mekaar, weg van die afleiding van tegnologie en te veel dinge om te doen. Die stappie na die rivier is 'n moet, maar pak 'n waterbottel saam in. Die laaste stukkie om te ry na die verblyf is wel nie geskik vir karre met 'n lae profiel of min krag nie.
Heerlik gekuier! Die huis is puik toegerus, en die toerusting is alles in 'n puik toestand. Ons kan dit werklik aanbeveel! Een wenk: Neem vuurmaakhout of kole saam. Die woudhout is 'n groot frustrasie as mens 'n vleisie op die kole wil gooi!